Exqrch/javanese-Komodo-pixelgpt huggingface dataset:
Iki béda karo basa Jepang ing dharatan kang mbédakaké purusa saka barang urip lan mati
Basa Hachijo mbédakaké endi wujud atributif (連体形 rentaikei) lan endi wujud terminal (終止形 shūshikei) tumrap tembung kriya lan tembung kaanan
Ciri mangkono ana ing basa Jepang Tengahan Wiwitan nanging ora lestari tumeka basa Jepang saiki
Basa Hachijo memetri sawenèh pitembungan kang wis musna ing laladan-laladan liya ing Jepang, kaya ta まぐれる "magureru" ateges 'sumaput'
Ing basa Jepang, pitembungan mau bakuné 気絶する "kizetsu suru"
Uga ana tembung kang padha karo tembung baku basa Jepang, nanging béda tegesé:
Wong Rohingya Wong Rohingya iku wong Indho-Arya Muslim saka Praja Rakhine, Myanmar
Miturut wong Rohingya dhéwé lan sawenèh winasis, wong Rohingya iku pribumi Praja Rakhine
Éwadéné, ana ahli sajarah kang mratélakaké manawa wong Rohingya iku saka Banggala kang neneka ing Myanmar ing telung mangsa: (1) nalika jamané pamaréntahan Britis ing Burma, (2) nalika Burma mardika ing taun 1948, sarta (3) nalika Perang Pambébasing Banggaladésa ing taun 1971
Organisasi hak asasi manungsa lan médhia internasional asring mratélakaké yèn wong Rohingya iku golongan minoritas kang paling disiya-siya ing saindenging donya
Sanajan mangkono, pratélan mangkono durung kaweruhan asalé apa saka Pasarékatan Bangsa-Bangsa apa dudu
Wong Muslim wis dumunung ing Praja Rakhine (uga ingaran Arakan) kawit abad ping 16
Sadurungé wong Britis kuwasa, cacahé wong Muslim kang ndunungi wewengkon iku ora dingertèni persisé
Sabubaré Perang Britis-Burma I ing taun 1826, wong Britis nyaplok wewengkon Arakan lan nggiyataké migrasi saka Banggala karebèn kang migrasi mau padha dadi buruh tani
Wong Muslim mau cacahé 5% saka gunggung warga Arakan rikala taun 1869, sanajan ing taun-taun sadurungé angkané luwih gedhé
Cacah sirah (sènsus) kang diadani wong Britis nalika taun 1872 lan 1911 nyathet undhak-undhakan kèhé wong Muslim saka wong 58.255 dadi wong 178.647 ing Dhistrik Akyab
Sasuwéné Perang Donya II, rajapati masal kelakon rikala taun 1942 ing Arakan amarga pecahing perang antaraning golongan Wadya V kang dumadi saka wong-wong Rohingya disenjatani péhak Britis lan golongan Buda Rakhine
Jalaran iku, wewengkon kono dadi kakothak-kothak miturut golongan ètnis
Ing taun 1982, pamaréntahan Jéndral Ne Win ngukuhaké pranatan bab warga nagara Burma
Pranatan iki ora ngakoni wong Rohingya minangka warga nagara
Kawit taun 1990-an, istilah "Rohingya" mundhak panganggoné sajeroning bebrayan Rohingya
Nalika taun 2013, ana udakara 1,3 yuta wong Rohingya kang urip ing Myanmar
Wong Rohingya mligi dumunung ing iring lor kutha-kutha madya Rakhine lan cacah jiwané ngancik 80–98% gunggungé populasi kono
Akèh wong Rohingya oncat menyang kampung-kampung reged lan kémah-kémah pangungsèn ing nagara Banggaladésa lan laladan wates nagara Thailand
Wong Rohingya ing Myanmar ana cacah 100.000 punjul kang urip ing kémah-kémah pangungsèn, nanging ora diidinaké nglungani nagara déning pamaréntah saenggon
Wong Rohingya olèh kawigatèn internasional amarga kadadéan haruhara ing Praja Rakhine ing taun 2012 sarta amarga krisis wong ngungsi ing taun 2015 nalika wong Rohingya marsudi migrasi menyang nagara-nagara ing Asiah Kidul-wétan
Wong Rohingya ngarani golongané dhéwé "Ruáingga" /ɾuájŋɡa/
Ing basa-basa gedhé wewengkon kono, wong Rohingya diarani "rui hang gya" ing cara Burma: ရိုဟင်ဂျာ /ɹòhɪ̀ɴd͡ʑà/ lan "Rohingga" ing cara Banggala: রোহিঙ্গা /ɹohiŋɡa/
Leider mratélakaké manawa ing sumber-sumber prakolonial, istilah "Rohingya" katulis "Rooinga" lan mung muncul pisan sajeroning tulisané Francis Buchanan-Hamilton
Sajeroning artikelé taun 1799 "A Comparative Vocabulary of Some of the Languages Spoken in the Burma Empire" (cara Jawa: Vokabulèr Bandhingan Sawenèh Basa Caturan ing Kamaharajan Burma), Hamilton nulis, "saiki aku kudu nambahaké telung dhialèk kang digunemaké ing Kamaharajan "Burma", tur katoné tumurun saka basané bangsa "Indhu"
Sing kapisan ya iku dicaturaké déning wongé "Mokamad", kang wis kawit suwé dumunung ing "Arakan", lan kang ngarani golongané dhéwé "Rooinga", utawa pribumi "Arakan"." Tembung "Rohingya" mangku teges "kang ndunungi Rohang"
Rohang iku jeneng lawasé Arakan kang diwènèhi wong Muslim
Sabubaré kadadéan haruhara 2012, para akadhemisi nganggo istilah Rohingya kanggo ngarani bebrayan Muslim ing iring lor wewengkon Rakhine
Profésor Andrew Selth saka Universitas Griffith contoné, nganggo tembung "Rohingya" nanging mratélakaké yèn "golongan wong iki mono wong Muslim Banggala kang dumunung ing Praja Arakan...
wong Rohingya akèh-akèhé padha teka bareng kolonialis Britis rikala abad ping 19 lan 20." Ing antarané bebrayan agung Rohingya ing njaban rangkah, aran iku dadi sangsaya kondhang kawit taun 1990-an
Sanajan mangkono, wong-wong Muslim ing iring lor wewengkon Rakhine ora kalumrah ngrungu aran iku lan milih nganggo aran-aran liyané.
Basa Malayu Trengganu Basa Malayu Trengganu (cara Malayu: "Bahasa Malayu Terengganu", cara Malayu Trengganu Malay: "Base Tranung/Ganu") iku basa Malaya kang dicaturaké ing Praja Trengganu, Malaysia sadawaning laladan pasisir Trengganu mangidul tekan pasisir Payang lan Mersing, Johor lan mangétan tekan Kapuloan Anambas, Indonésia ing Sagara Cina Kidul
Minoritas Cina saenggon kang mèmper wong Peranakan ing Trengganu nganggo basa Trengganu minangka basa ibu lan uga basa Hokkièn
Sanajan mangkono, ing laladan wates Praja Trengganu lan Praja Kelantan, basa Trengganu dudu basa kang umum
Contoné, basa Malayu Kelantan luwih ngrembaka ing iring lor kutha Besut, ing dhistrik Trengganu
Basa enggon-enggonan iki kala-kala angèl dingertèni tumrap panyatur basa Malayu baku masiya rong basa iku akèh iribé
Basa Malayu Trengganu nganggo alfabèt Latin lan aksara Jawi dalah alihaksara Arab tumrap tulisan
Basa Malayu Trengganu iku gegayutan raket karo basa Malayu Kelantan-Petani lan basa Malayu Payang amarga praja-prajané padha wewatesan nanging ora patiya raket karo basa Malayu Kedah
Basa Malayu Trengganu dianggo ing manéka sinétron lan filem lokal
Setasiyun radhio kaya ta Terengganu FM lan Hot FM adaté nganggo cara Malayu Trengganu nalika siyaran lan uga nganggo basa Malaysia baku
Wong Trengganu lumrahé ngarani basané dhéwé "base/bahse Tranung/Tghanung" (/bahsɘ tɣanuŋ/) kang tegesé 'basa Trengganu' utawa "Cakak Tranung" (/tʃakaʔ tɣanuŋ/) kang tegesé 'cara Trengganu'
Ing basa Malayu Baku, basa iki ingaran "Bahasa Terengganu" utawa "Bahasa Malayu Terengganu" ("Dhialèk/Loghat Terengganu" kang ateges 'dhialèk Trengganu' uga jamak dianggo)
Wong njaban Trengganu asring salah ngira yèn wong Trengganu ngarani golongan lan basané dhéwé "Ganu"
Tembung "Ganu" iku satemené cara Kelantan lan olèhé wong Besut ing iring lor Trengganu ngucapaké Trengganu
Tembung iku arang kanggo déning wong Trengganu kang urip ing iring kidul (Setiu Kidul tekan Kemaman)
Saliyané "Tranung" saha "Ganu", wong Trengganu kala-kala uga nganggo jeneng "Ganung", "Teganu", lan "Teganung"
Ana sawatara ancangan ngenani sangkané aran "Terengganu"
Salah sijiné mratélakaké manawa sangakané saka pitembungan "terang ganu", kang ing cara Malayu tegesé 'kuwung sumunar'
Ana lakon, kang ujaré dicaritakaké déning Sultan Trengganu ping sanga aran Bagéndha Umar, ngenani sagrombolan gurma saka Payang
Para gurma iku ngubengi lan mbebujung ing laladan kang saiki kalebu iring kidul Trengganu
Salah siji gurma iku weruh ana siyung kéwan kang gedhé nggléthak ing lemah
Nuli kancané mitakon yèn siyung iku saka kéwan apa
Gurma iku, kang ora ngerti apa-apa, mung wangsulan "taring anu "(cara Malay: 'siyungé anu')
Grombolan iku banjur bali Payang nggawa akèh beburon, wulu kéwan, lan kayu cendhana
Gegawané iku ngagumaké tangga teparoné kang padha pitakon saka endi asalé
Para gurma iku mangsuli yèn gegawané iku saka laladan "taring anu" kang banjur salin lan kondhang dari "Terengganu"
Trengganu diarani Trangkanu (cara Thai: ตรังกานู) déning wong Siyam nalika wewengkon Trengganu kabawah Siyam
Ing basa Malayu Trengganu: "Budok-budok lening koho dok kena makanang tradisi, sohbeng kate kuey, nasik pong ttuko bimbo lagi, nok wak guane makanang lening modeng blake, oghang mude tak mboh belajo duk ngarak ke oghang tue sokmo." Ing basa Malaysia: "Budak-budak sekarang sangsaya tak kenal makanan tradisi, jangan tembung kuih, nasi pun masih tertukar lagi, nak buat macam mana makanan sekarang semua moden, orang
mana makanan sekarang semua moden, orang mudha tak nak belajar selalu mengharap ke orang-orang tuwa."
Basa Cempa Basa Campa iku basa sing dianggo wong Cempa ing Asia Kidul-wétan
Sadurungé, basa iki dadi basa Karajan Cempa ing wewengkon Cempa sing kapernah ing tengah Vietnam
Minangka anggota kulawarga basa Malayu-Polinésia sing tumurun saka kulawarga Austronésia, basa iki dicaturaké déning wong 204.000 ing nagara Kamboja lan wong 79.000 ing nagara Viètnam
Panyaturé uga ana ing Thailand lan Malaysia nanging cacahé sithik
Basa liya sing kalebu kulawarga basa Cempa ya iku ana ing Kamboja lan Viètnam (basa Raglai, Rade, Jarai, Chru, lan Haroi), ing Hainan (basa Tsat) lan ing Acèh, Sumatra Lor (basa Acèh)
Basa Cempa kapérang dadi rong dhialèk pokok, basa Cempa Kulon lan basa Cempa Wétan
Basa Cempa Kulon dicaturaké ing Kamboja lan ing provinsi An Giang lan Tây Ninh ing Viètnam
Basa Cempa Wétan dicaturaké déning wong Cempa pasisir ing provinsi Bình Thuận, Ninh Thuận, lan Đồng Nai ing Viètnam
Rong wewengkon abasa Cempa iki béda géografi lan budayané
Wong Cempa Kulon cacah jiwané luwih akèh tur akèh-akèhé Muslim masiya uga ana sing nggilut agama Buda Térawadha
Aksara sing dianggo wong Cempa Kulon iku aksara Arab utawa aksara Cempa gagrag kulon
Wong Cempa Wétan nggilut agama Islam lan Hindhu lan aksara sing dianggo ya iku aksara Cempa gagrag wétan
Ethnologue mratélakaké manawa rong dhialèk iki wis ora silih sumurup
Tabèl ing ngisor iki meruhi sawenèh conto tembung saka rong warna dhialèk per abad ping 19
(2014:175) mratéla sawatara anak golongan basa Cempa.
Basa Malayu Kelantan-Petani Basa Malayu Kelantan-Petani, ing Thailand katelah "Yawi "(cara Thailand) utawa "Jawi "(cara Malayu Petani), lan ing Kelantan katelah "baso Kelate", iku basa Malaya kang dicaturaké ing praja Kelantan ing Malaysia lan ing wewengkon candhaké ing provinsi-provinsi paling kidul Thailand
Basa iki minangka basa caturan kang baku dianggo wong-wong Malayu Thailand sarta minangka basantara golongan-golongan ètnik ing padésan Thailand sisih kidul
Sing nganggo basa iki ora mung wong Muslim, nanging uga wong non-Muslim lan wong "Samsam"
Wong "Samsam" iku golongan wong kang ngendikan cara Thailand nanging leluhuré caruban saka Malayu lan Thailand
Basa Malayu Kelantan–Petani iku dhialèk basa Malayu kang ndhèwèki amarga kaanan géografis dhialèk iki kang kapencil
Laladan dhialèk iki kabètèng déning pagunungan dhuwur lan alas udan magung sarta déning Sagara Cina Kidul saka jagat Malayu liyané
Ing Thailand, basa iki olèh prabawa basa Thailand
Ana sawatara varian basa iki kang isih padha silih sumurup nganti ora bisa dibédakaké endi panyatur kang saka Petani lan endi kang saka Kelantan
Saking bédané basa Malayu Kelantan–Petani karo liyané, giyaran radhio ing basa Malayu Baku angèl dingertèni
Sing mbédakaké cara Kelantan karo cara Petani ya iku ing Thailand wong-wong Petani ora perlu sinau basa Malayu Baku
Mulané, cara Petani sithik kamungkinané olèh prabawa basa Malayu Baku, nanging gedhé kamungkinané olèh prabawa basa Thailand
Sawaliké ing Kelantan, basa Malayu Baku wajib disinau lumantar kurikulum sekolah
Basa iki béda saka basa Malayu Kedah lan basa Malayu Terengganu, nanging dhialèk loro iku caket gegayutané karo basa Malayu Kelantan-Petani iki
Basa iki asring diarani "phasa Yawi" (cara Thailand: ภาษายาวี ]) ing Thailand, dijupuk saka jeneng aksara Arab kang kanggo nulisaké basa Malayu, Jawi (Yawi: , Latin: Jawi, [dʑaˈwi]) kang salin werdi
In Thailand, basa iki uga diarani "phasa Malayu Pattani" (cara Thailand: ภาษามลายูปัตตานี ]), sairib karo jeneng ing basa Malayu Baku ya iku "bahasa Malayu Patani" (Jawi: , Latin: bahasa Melayu Patani, [baˈsɔ ˈnːaju ˈtːaniŋ])
Dhialèk iki gampangé diarani "bahasa Patani"
Basa Kelantan ing cara Malayu Baku diarani "Bahasa Kelantan", déné ing cara Kelantan dhéwé diarani "baso Kelate".
Associação Chapecoense de Futebol Associação Chapecoense de Futebol, kondhang asesilih Chapecoense lan dicekak ACF, iku klub bal-balan Brazil sing kandhangé ing kutha Chapecó, praja Santa Catarina
Klub iki diyasa taun 1973 sing ancasé mulihaké kaanan bal-balan ing kutha Chapecó
Klub iki menang kajuwaran praja, Campeonato Catarinense, pisanan ing taun 1977
Saliyané iku, klub iki wis menangaké lan éntuk gelar saka limang praja tekan sapréné, sing paling kèri taun 2016
Masiya kalebu cilik, klub iki kasil lumebu dhivisi unggulan Brazil, Série A, ping pisanan nalika taun 2014
Klub iki uga duwé kagiyatan futsal lan wis tau menang kajuwaran praja ping pindho
Tetandhingan kandhang klub iki diadani ing Arena Condá
Dhèk 28 Novèmber 2016, montor mabur carteran sing ditumpaki tim sénior klub iki ngalami kasengsaran nalika ngener Papan Anggegana Internasional José María Córdova cedhak Medellín, Kolombia
Lampah anggeganané iku nedya nandhangi main lèg kapisan final Copa Sudamericana 2016 lumawan Atlético Nacional, lawan sing dianggep gedhé dhéwé ing sajarah klub iki
Ing kasengsaran iki, mung wong enem saka 77 ing montor mabur iku sing waluya, kalebu telung juru main Chapecoense
Amarga kadadéan iku, Atlético Nacional nyuwun marang badan sing ngadani tetandhingan iku, CONMEBOL, murih Chapecoense inganugraha bèkèr juwara
CONMEBOL nuli nganugrahani Chapecoense bèkèr juwara nalika tanggal 5 Dhésèmber 2016 lan Atlético Nacional nampa "Centennial Fair Play Award" (cara Jawa: "Pangaji Main Adil ing Satus Taun") awit tumindaké.
Dhialèk Hazaragi Hazaragi (Pèrsi: ‎‎) iku dhialèk Pèrsi minangka pérangan kontinum dhialèk Dari (salah siji basa pokok ing Afghanistan) lan isih bisa dingertèni déning panyatur basa Dari
Dhialèk iki kacaturaké déning wong Hazara mligi ing laladan Afghanistan tengah sing ingaran Hazarajat uga ing wewengkon-wewengkon liya sing didunungi wong Hazara ing Afghanistan
Dhialèk iki uga dicaturaké déning dhiaspora Hazara ing Pakistan lan Iran lan ngendi-endi awit dhiaspora Hazara iku péranganing dhiaspora Afghan.
Harrison Ford Harrison Ford (lair 13 Juli 1942) iku aktor lan prodhuser filem Amérika
Dhèwèké dadi kondhang amarga mbintangi trilogi opera antariksa épik "Star Wars" sing asli minangka Han Sala lan dadi karakter baku ing filem sèri "Indiana Jones"
Ford uga misuwur amarga dadi Rick Deckard ing filem fiksi ngèlmiah distopia néo-noir "Blade Runner" (1982), dadi John Book ing filem triler "Witness" (1985), sing lumantar iku dhèwèké dinominasi dadi Academy Award for Best Actor, lan dadi Jack Ryan ing filem laga "Patriot Games" (1992) lan "Clear and Present Danger" (1994)
Durung suwé iki, Ford bali mbintangi "Star Wars: The Force Awakens" (2015) dadi Han Sala lan nedya bali mbintangi "Blade Runner 2049" (2017) dadi Deckard
Kariré wis nyandhak enem dasawarsa suwéné kalebu mbintangi sawenèh filem gedhé Hollywood, kaya ta filem perang épik "Apocalypse Now" (1979), drama ukum "Presumed Innocent" (1990), filem laga "The Fugitive" (1993), triler laga pulitis "Air Force One" (1997) lan triler psikologis "What Lies Beneath" (2000)
Rikala 1997, Ford rangking siji ing pratélan "The Top 100 Movie Stars of All Time" (cara Jawa: 100 Bintang Filem Top Sadawaning Jaman) babarané "Empire".#ALIH Nalika 2016, bruto filemé Ford sing laris sajeroning AS dhéwé gunggungé punjul US$4,7 milyar;, déné yèn sadonya brutoné punjul $6 milyar;Ford dadi bintang "box-office" dhomèstik AS kanthi bruto paling dhuwur
Ford omah-omah karo aktris Calista Flockhart, sing kondhang dadi paraga baku ing sèri drama-kumedhi "Ally McBeal"
Oséanografi Oséanografi (camboran tembung Yunani ὠκεανός tegesé "samodra" lan γράφω tegesé "tulis"), uga ingaran oséanologi, iku cawang géografi sing nyinaoni samodra
Widya iki nglimputi manéka warna rembug kaya ta dhinamik ékosistem; dhinamik cuwèran géofisik, alun, lan arus samodra; lèmpèngan tèktonik lan géologi amparan sagara; lan fluks manéka dat-dat kimiya lan barang-barang fisik sajeroning samodra lan sakiwa-tengené
Rembung sing manéka warna iku nandhani yèn oséanografer uga nyinaoni dhisiplin liya saperlu mangertèni samodra ing donya lan mangertèni prosès-prosèsé sajeroning: astronomi, biologi, kimiya, klimatologi, géografi, géologi, hidrologi, météorologi, lan fisika
Paléoséanografi nyinaoni sujarah samodra lumantar géologiné ing kala kawuri.
Bertha von Suttner Bertha Felicitas Sophie Freifrau von Suttner (Baronis Bertha von Suttner, jeneng cilik Countess Kinsky, "Gräfin Kinsky von Wchinitz und Tettau"; 9 Juni 1843 – 21 Juni 1914) iku panyuka bedhamèn lan juru roman Céko-Ostenrik
Ing taun 1905, dhèwèké dadi wanita kapisan lan siji-sijiné ing taun iku sing inganugraha Bebana Bedhamèn Nobel
Dhèwèké dadi lauréat Nobel wanita kapindho sawisé Marie Curie inganugraha ing taun 1903 sarta dadi lauréat Ostenrik kapisan.
Selma Lagerlöf Selma Ottilia Lovisa Lagerlöf (]; 20 Novèmber 1858 – 16 Maret 1940) iku juru anggit Swédhen
Dhèwèké juru nulis wanita kapisan kang olèh Bebana Nobel babagan Sastra lan kondhang amarga buku kanggo bocah anggitané kang asesirah "Nils Holgerssons underbara resa genom Sverige" ("Lelampahan Nils kang Ébat").
Merlyn Sopjan Merlyn Sopjan (lair ing Kadhiri, Jawa Wétan, tanggal 16 Fèbruari 1973) iku aktivis kasatimbangan hak-hak golongan waria lan kadhapuk Ratu Kecantikan ing Putri Waria Indonesia 2006
Dhèwèké wisudha saka Institut Teknologi Nasional Malang
Merlyn inganugraha gelar Doktor Honoris Causa (DHC) déning Northern California Global University Amérika minangka aktivis sosial HIV/AIDS
Dhèwèké tau dadi katuwa ing Ikatan Waria Malang ing sajeroning mangsa 2006-2011 lan dadi calon ing Saparinah Sadli Award 2012
Merlyn uga panulis lan sawatara karyané ya iku "Jangan Lihat Kelaminku" (2006), "Perempuan Tanpa V" (2006), lan "Wo(W)man: Tuhan Tidak Membuat Rencana yang Tak Sempurna" (2016).
Hotlin Ompusunggu Hotlin Ompusunggu (lair ing Sigura-gura, Sumatra Lor tanggal 19 Juli 1974) iku aktivis lingkungan sing nggabungaké upaya pamerdayan masarakat, konservasi wana, lan layanan kasarasan ing Taman Nasional Gunung Palung, Kalimantan Kulon
Hotlin yasa yeyasan layanan kasarasan sarta konservasi wana nalika taun 2007 sing dijenengi LSM Alam Sehat Lestari (dicekak ASRI) bebarengan karo dhoktor Romi Beginta
Gagasan awal upaya iki saka kancané, dhokter Kinari asal Amérikah Sarékat, sing nggagasi integrasi antaraning kasarasan karo lingkungan
Hotlin dhéwé dhokter waja lulusan Fakultas Kedokteran Gigi ing Universitas Sumatrera Utara (USU)
Sawisudhané saka USU, Hotlin makarya ing puskesmas suwéné patang taun, tumuli rong taun ing padésan Sumatra Kidul
Dhèwèké banjur mbacutaké sekolah menyang Inggris nedya ngangsu kawruh ngenani kamajuan masarakat lan pandhidhikan luhur ing Redcliffe College University of Glocestershire
Sabaliné saka Inggris, dhèwèké tepungan karo Kinari Webb MD, dhokter kulawarga sing tau ngadani panalitèn ing Gunung Palung
Dhèwèké kadudut atiné marang konsèp Kinari ngenani pamerdaya masarakat kanthi nggabungaké layanan kasarasan lan konservasi.
Kajiwani déning Kinari Webb MD, Hotlin tumandang sarana program konservasi réboisasi sing disartani dhiskon mungguhing layanan kasarasan ing LSM ASRI sing diyasa dhèwèké
Yeyasan Asri diadegaké ing Kacamatan Sukadana bareng Kinari lan Antonia Gorog, nimpuna ékologi lan konservasi sing tau makarya rong taun ing Indonésia dadi puwarah ngèlmiah.
Mama Aleta Baun Mama Aleta Baun (lair tanggal 16 Maret 1966 ing Lelobatan, Mollo, Timor Tengah Kidul, Nusa Tenggara Wétan) iku aktivis lingkungan mungguhing hak-hak masarakat adat sing ngayoni pamelikan marmer ing Nusa Tenggara Wétan
Kawit taun 1980-an, pamaréntah wewengkon kanthi ilégal wènèh idin kupiya pamelikan marmer ing gunung kramaté wong Molo
Aktivitas iku tanpa babar blas karembugaké karo warga désa saenggon lan njalari gundhuling alas, gongsoring lemah, lan upasing kali, déné papan-papan iku dianggo warga nandur wit-witan pangan, usada, lan pangasil warna alami tumrap tenun
Nalika taun 1990-an, Aleta Baun mutusaké nglawan lan ngadani protès marang kupiya-kupiya pamelikan
Bareng wanita cacah telu liyané, dhèwèké nglumpukaké sengkuyungan saka désa-désa kanthi lumaku enem jam
Protèsé iku njalari piwales saka péhak pamelikan sing mawa pangrodapeksa
Mulané, Mama Aleta Baun oncat ndhelik menyang alas awit kaincim diperjaya
Masiya kaintimidhasi, Aleta Baun panggah kampanye nglawan suwéné 11 taun
Ujungé ya iku nalika taun 2006 Aleta Baun kasil nglumpukaké sengkuyungan atusan warga désa, sing saka cacah iku ana wong wadon 150 padha nenun sangareping kori pamelikan lan padha manggoni Gumuk Anjaf lan Gumuk Nausus ing pèrèng gunung kramat salawas sataun
Wong lanang padha mbiyantu ngopèni anak, olah-olah, lan ngirimi panganan tumrap para wanita sing nenun ngalang-alangi tukang-tukang pelik
Awit saka pandhedhes wong-wong njeron lan njaban rangkah sing nyengkuyung para wanita panenun, pamelikan tundhoné diendheg nalika taun 2007 lan 2010 lan padha kukut saka papan kono.
Erni Suyanti Musabine Erni Suyanti Musabine, uga diceluk Yanti Musabine utawa Erni Suyanti, ya iku dhokter kéwan kalairan Kabupatèn Nganjuk, Jawa Wétan
Erni misuwur amarga nulungi macan ing alas Bengkulu tanpa mbiyus
Erni sinau bab sato kéwan nalika kuliyah ing Universitas Airlangga wiwit taun 1994.
Nestlé Bear Brand Bear Brand dadi punika brand saka susu bubuk ian sterilized susu a milik saka Nestlé
Kang didol saindhenging Asia Kidol-Wétan
Tembung brand saka susu in Switserlan dadi "Bärenmarke".
Carrie Fisher Carrie Frances Fisher (21 Oktober 1956 – 27 Dhésèmber 2016) iku sawijining aktris, panulis skénario, panulis, prodhuser lan pambiwara Amérikah Sarékat
Dhèwèké kawentar main dadi Putri Leia sajeroning sawatara filem "Star Wars"
Carrie Fisher uga ditepungi déné roman otobiografiné kaya ta "Postcards from the Edge" lan skénario filem mawa sesirah sing padha, sandiwara otobiografi mawa paraga wadon siji lan buku nonfiksiné "Wishful Drinking" sing adhedasar acara télévisiné
Carrie Fisher iku anaké aktris kawakan Debbie Reynolds.
USS Utah (BB-31) Kapal perang Utah utawa jenengé luwih misurup "USS Utah" iku salah sawijiné kapal perang Amérika Sarekat dadi kurban perang dunya kapindho
Perang iki mundhut panggonan ana ing Pearl Harbour, nagara bagéan Hawaii, Amérika Sarekat
Kapal iki armada modhél kelas kapal perang Florida, besutané kapal perang modhèren saka Amérika Sarekat
Modhél Florida iki digawé karo indhustri mesin lan kapal New York Shipbuilding Corporation ana ing pasisir kutha New York.
Debbie Reynolds Debbie Reynolds (1 April 1932 – 28 Dhésèmber 2016) iku sawijining aktris, penyanyi, pangusaha, sujarawan filem lan Amérikah Sarékat
Paragané sing dadi paraga dobrakan iku sajeroning filem "Three Little Words"
Kanggo paraga iki dhèwèké olèh Golden Globe Award minangka wong anyar sing paling njanjèni
Nanging paraga baku sing marahi dhèwèké dadi misuwur iku minangka Kathy Selden ing taun 1952 nalika umuré namung 19 taun ing filem "Singin' in the Rain"
Debbie Reynolds iku ibuné aktris AS kawentar liyané, Carrie Fisher
Debbie Reynolds tilar donya ing tanggal 28 Dhésèmber 2016, sadina sawisé anaké tilar donya.
Bal-balan gagrag Amérika Sarékat Bal-balan gagrag Amérikah Sarékat iku sawijining jinis ulah raga bal-balan sing dimainaké ing nagara Amérikah Sarékat lan uga Kanada
Ing nagara loro iki, olahraga bal-balan iki diarani "football" utawa "gridiron"
Olahraga iki ditandhingaké déning tim loro sing sijiné kawujudaké saka juru main sing cacahé ana sawelas
Ulah raga iki dimainaké ing sawijining lapangan pasagi mujur lan ing pungkasané lapangan ing sisih kiwa lan tengen ana cagak sing fungsiné dadi gawang golé
Olèhé main iku, manawa nyerang, tim sing lagi nyerang kudu nyoba maju ing lapangan lumayu utawa ngepasaké bal, kamangka tim sing lagi ngreksa paruh lapangané kudu nahan tim panyerang aja nganti balé tekan buri lan yèn bisa ngrebut balé
Olèhé nyerang kudu bisa maju 10 yard sajeroning patang "down" (tiba), yèn ora bal kudu diwènèhaké tim tandhingan
Tim bisa olèh wiji mawa nggawa bal tekan zona pungkasan, prakara iki diarani "touchdown" (demok ngisor) utawa mawa ngegolaké bal ngliwati gawang
Gawangé rupané mèmper porok tala
Tim sing olèh wiji akèh dhéwé, ya iku sing menangaké tetandhingan.
Wong Penan Wong Penan iku wong pribumi nomadhen sing urip ing Sarawak lan Bruné